Kamu bisa jelasin ke aku soal Rafendi Djamin dalam bahasa minangkabau?

Rafendi Djamin () adolah surang panggiat HAM jo demokrasi di Indonesia sarato ASEAN. Wakatu barado di Amsterdam, Balando, Rafendi mandirian Indonesia's Forum for Human Dignity (InFoHD) sarato manjabat sabagai katua dari taun 1992 sampai 2003. InFoHD batujuan mampakuaik jo mamfasilitasi pangambangan HAM di Indonesia. Pado taun 2003 Rafendi baliak ka Indonesia, lalu ikuik mandirian Human Rights Working Group hasil koalisi babarapo LSM. Tujuan dari pandirian limbago tu untuak mangoordinasian sarato mangimplementasian advokasi aturan-aturan HAM internasional di Indonesia.

Komisi Antar-pamarentah ASEAN untuak Hak Asasi Manusia atau AIHRC jadi wadah baru dek Rafendi Djamin untuak bakiprah dalam managak-an HAM jo demokrasi. Rafendi tapiliah manjadi komisioner HAM dari Indonesia di limbago tu. Rafendi satu-satunyo komisioner di komisi itu nan barasa dari unsur masyarakaik sipil, sadangkan komisioner lainnyo barasa dari unsur pamarentah baiak nan masih aktif maupun nan alah pansiun dari birokrasi. Rafendi Djamin nan badarah Minang jo Jawa ko laia di Padang, Sumatera Barat pado tanggal 7 November 1957.